《送朱御史骥任广西佥事》
明代·卢祥

几年冠豸肃清朝，拜命宁辞万里遥。星逐使轺临百粤，霜飞绣斧下层霄。

桄榔绿暗蛮烟净，荔子红酣瘴雨消。前路若逢相识问，为言华发已萧萧。

作者简介：（1403—1468）明广东东莞人，字仲和。正统七年进士。授南京礼科给事中，多有论劾。以言事谪蒲州判官。天顺初擢礼科都给事中，官至右佥都御史巡抚延绥，有守边功。以升迁为吏部所沮，遂归。有《行素集》。